મૂવી | મારી રોજનીશી
Posted on ઓગસ્ટ 26, 2011 by KrunalC
આજથી ચાર દિવસના લાંબા વીકએન્ડની શરૂઆત થઇ છે. લાંબા વીક એન્ડની શરૂઆત "पूरब और पश्चिम" મૂવી જોઇને કરી. 15મી ઓગસ્ટના વીક દરમ્યાન સોની પર રોજ દેશ ભક્તિના મૂવી આવતા હતા એ વખતે આ મૂવી રેકોર્ડ કર્યું હતું તો આજે જોવાનો મેળ પડ્યો. આમ તો આ મૂવી પહેલા જોયેલુ છે પણ ઘણા વખત પહેલા જોયું હતું એટલે ફરી જોવાની મઝા આવી. અહીં સિંગાપોરમાં બેઠા બેઠા આવા (અથવા ભારત કુમારના કોઇ પણ) મૂવી જોઇએ એટલે થોડા સેન્ટી થઇ જવાય.
મૂવીના અમુક સંવાદો સરસ છે જેમ કે જ્યારે ભારત કુમાર ભણવા માટે લંડન જતા હોય છે ત્યારે અશોક કુમાર એમને કહે છે કે પહેલા દુનિયાભરમાંથી લોકો જ્ઞાન મેળવવા ભારત આવતા હતા જ્યારે હવે લોકોને જ્ઞાન મેળવવા માટે પરદેશ જવું પડે છે. ત્યારે ભારત કુમારે સરસ જવાબ આપ્યો કે જ્ઞાન નહીં પણ વિજ્ઞાન મેળવવા માટે લોકો પરદેશ જાય છે. કદાચ આજથી 25-30 વર્ષ પહેલા આ દલીલ યોગ્ય હતી પણ આજના જમાનામાં એવું નથી રહ્યું. આજ કાલ લોકો ફક્ત GreenBack માટે અને રૂપિયાનો ગુણાકાર કરવા જ જાય છે. બાકી આજકાલ જ્ઞાન વિજ્ઞાન માટે જનારા લોકો બહુ ઓછા રહી ગયા છે.
બીજો સંવાદ મને અશોક કુમારનો ગમ્યો જેમાં એ કહે છે કે "हरनाम पछ्छ्म पछ्छ्म करता रहा, क्या मिला उसे पछ्छ्म से…" આજના સમયમાં જોવા જઇએ તો આ વાત સાચી પણ છે અને ખોટી પણ છે. પશ્ચિમ પાસેથી માણસને રૂપિયા અને ભૌતિકવાદ મળી શકે છે. પણ ભારત પાસે જે અખૂટ માનવીય સંવેદનાઓ, સંબંધોના તાણાવાણા અને પ્રેમભાવ છે એ પશ્ચિમ ક્યારેય નહીં આપી શકે. જો કે હું એમ નથી કહેતો કે માણસે ક્યારેય પરદેશ ના જવું જોઇએ અને પરદેશ ખરાબ જ છે. દરેક વ્યક્તિએ ભારતની બહાર નીકળીને એકવાર અનૂભવ તો લેવો જ જોઇએ. જો તમે ખરાબ અને સારુ બન્ને નહીં જુઓ તો તમે નક્કી નહીં કરી શકો કે શું સારુ છે અને શું ખોટુ છે? દરેક માણસની જીવન પાસેથી અપેક્ષાઓ અલગ અલગ હોય છે એટલે જેને જે સારુ લાગે એ પ્રમાણે નિર્ણય કરે.
મૂવીના અમુક ગીતો પણ સારા છે. આવા મૂવી સમયાંતરે જોતા રહેવા જોઇએ જેથી થોડા emotionally charge થઇ જવાય. મને મૂવી જોતા જોતા વિચાર આવ્યો કે હું પરદેશમાં તો છું પણ પશ્ચિમમાં નહીં પૂર્વમાં છું તો શું મારે આ મૂવી જોઇને બહુ સેન્ટી થવું જોઇએ? 🙂
ઇમેજ : ગુગલ ઇમેજીસમાંથી
Filed under: ઇન્ડિયા, મૂવી | Tagged: પૂરબ ઔર પશ્ચિમ, ભારત કુમાર, મનોજ કુમાર, મૂવી, emotions |	Leave a comment »
Posted on ફેબ્રુવારી 7, 2010 by KrunalC
ત્રણ મૂવી જોયા બે દિવસમાં.
1) રોકેટસિંઘ – સેલ્સમેન ઓફ ધ યર
2) પા
3) વેક અપ સીડ (બીજી વાર)
મૂવી જોયા અને ઘરે આરામ.
Filed under: મૂવી, રોજનીશી | Tagged: બોલીવૂડ, મૂવી, વીકએંડ |	Leave a comment »
આજે મૂવી अजब प्रेम की गजब कहानी જોયું. આ વખતે ડીવીડી/વીસીડી/ઓનલાઇન કે ડાઉનલોડ કરીને નહીં પરંતુ બાકાયદા ડોલર ખર્ચીને જોયું. હમણાં 2-3 દિવસથી સારા મૂડે મારો સાથ છોડી દીધો છે એટલે મને થયું કે ચલો મૂડને સારો કરવા કોઇ મૂવી જોઇએ. વળી ઘરની નજીક જ ટેમ્પીનીસ મોલમાં મૂવી લાગેલું હતું એટલે સિનેમાઘર સુધી જવાની પણ અનૂકુળતા હતી. હવે થોડી મૂવી વિશે વાત.
મને આ મૂવી સારુ લાગ્યું (આમ પણ વર્ષ બાદ કોઇ પણ મૂવી જુઓ સિનેમાઘરમાં એટલે સારુ જ લાગે :)) . મૂવીની વાર્તામાં કંઇ નવીનતા નથી પણ કોમેડીમાં દમ છે. મધ્યાંતર પહેલાનો ભાગ કોમેડી સાથે સાથે રસપ્રદ છે પણ મધ્યાંતર પછીના ભાગમાં એ જ બધી ચિલાચાલુ 50 વખત જોવાઇ ગયેલી, ચવાઇ ગયેલી સ્ટોરી છે. સંગીત અને ગીતો પણ સારા છે મૂવીના. "प्रेम की नैया… " ગીતનું પિક્ચરાઇઝેશન મને ગમ્યું. રણબીર કપૂરનો અભિનય અને કોમેડી એ મૂવીના સૌથી મજબૂત પાસા મને લાગ્યા. રણબીર કપૂર આજ કાલ બોક્સ ઓફિસ પર રાજ કરે છે. મને પણ આ chho sweet ચોકલેટી બોય ગમે છે (ખાલી થોડું નાક વ્યવસ્થિત કરાવવાની જરૂર છે) . ફિલ્મમાં સૌથી નબળું પાસુ છે ઉપેન પટેલ અને એનો અભિનય. ખબર નહીં એ અંગ્રેજને કેમ લીધો આ મૂવીમાં? દુ:ખ સાથે લખવું પડે છે કે કેટરીના કૈફ એકદમ સામાન્ય લાગે છે મૂવીમાં. જે ગ્લેમર કેટ સાથે જોડાયેલું છે એ ખબર નહીં આ મૂવીમાં ક્યાંક ગાયબ હોય એવું મને લાગ્યું. કેટલાક દ્રશ્યોમાં તો મને એકદમ બકવાસ લાગી (Sorry Kat, but trying to be honest with myself.). કદાચ આ વાંચીને કેટલાક કેટના ચાહકો રાજ ઠાકરેના ગુંડા જેમ અબુ આઝમી પર વરસી પડયા હતા એમ વરસી પડે પણ વાત સાચી છે.
છેલ્લે, મારા મતે આ મૂવી પૈસા વસૂલ મૂવી છે. જો જોવાઇ જાય તો આનંદ થાય અને ના જોવાય તો અફસોસ ના કરવો.
(Image : from wiki)
Filed under: મૂવી, રોજનીશી | Tagged: અબુ આઝમી, ઉપેન પટેલ, કેટરીના કૈફ, ટેમ્પીનીસ મોલ, મૂવી, રણબીર કપૂર, રાજ ઠાકરે |	1 Comment »
Posted on નવેમ્બર 5, 2009 by KrunalC
છેલ્લા કેટલાક સમયથી હું બીગ બી બચ્ચન સાહેબનો બ્લોગ વાંચુ છું. વાંચવાની મઝા આવે છે અને બીગ બી પણ બ્લોગના વાચકો તરફ સારો એવો સમય અને પ્રેમ દાખવે છે. એટલા માટે જ બીગ બી એ Paa ફિલ્મનો પ્રિવ્યુ પોતાના બ્લોગ પર મિડીયાની સાથે જ પોતાના FmXt માટે મૂક્યો હતો. પ્રિવ્યુ જોયા પછી થોડા સમય માટે તો મને ખબર જ ના પડી કે મેં આ શું જોયું. બીગ બી મારી સામે હોત તો હું ચરણોમાં જ પડી ગયો હોત. Auro ના પાત્રમાં બીગ બી છે એ પહેલા ખબર જ ના પડી.
મિડીયા તો Paa નો પ્રિવ્યુ જોઇને એકદમ અભિભૂત થઇ ગઇ છે. બીગ બી એ મિડીયાના અમુક પ્રતિભાવો મૂક્યા છે બ્લોગ પર જે ખરેખર વાંચવા જેવા છે. સિંગાપોરમાં આ મૂવીને થિયેટરમાં જઇને જોવાનું અત્યારે તો નક્કી કરી લીધું છે.